# Detransició

Es coneix com a detransició (Detransition) a l'aturada o reversió d'un procés de canvi en la presentació de gènere o d'una transició de gènere, sigui per mitjans socials, legals o mèdics.

## Context i terminologia

La Transició de gènere és el procés en el qual una persona canvia la seva presentació de gènere i/o les seves característiques de sexe per concordar amb el sentit intern de la seva identitat de gènere. La transició generalment implica canvis socials (com canvis en la manera de vestir, del nom propi o dels pronoms que es fa servir per identificar-se), canvis legals (com el nom legal i/o el gènere legal), i canvis físics (com teràpies hormonals i/o cirurgia de reassignament de gènere). Les persones que fan la transició poden acabar vivint en el gènere amb què s'identifiquen o bé, si no s'identifiquen amb cap dels dos gèneres establerts segons el sistema binari tradicional, optar per no definir el seu gènere.
La detransició (també anomeada retransició) és el procés d'aturar o revertir un o més d'aquests processos. Com en la transició, no és un sol esdeveniment. El sistema de detransició pot variar molt entre cada individu, podent implicar -o no- canvis en l'expressió de gènere, la identitat social, els documents d'identitat, i/o la pròpia anatomia. El concepte de desistir, per contra, se sol fer servir per definir un cessament del procés de transformació de la identitat transgènere o en casos de disfòria de gènere.

## Impacte cultural i polític

Algunes persones consideren que hi ha una mancança de referents legals, mèdics i psicològics en el camp de la detransició. Hi ha hagut denúncies de persones en procés de detransició que han estat criticades per activistes que veuen la detransició com una amenaça als drets del col·lectiu trans. La controvèrsia que envolta els processos de detransició dins de l'activisme trans sorgeix principalment en el tractament que rep la qüestió pels mitjans de comunicació de masses i per activistes polítics tant d'esquerres com de dretes, que fan servir la detransició com un argument a favor dels seus argumentaris respectius, generalment per evitar l'extensió dels drets polítics i socials o, fins i tot, per negar l'existència mateixa de les persones trans.

## Referències

* ↑ Fenway Health 2010; HRC n.d.
* ↑ «transició». Diccionari LGBT (lèsbic, gai, bisexual, trans). TERMCAT. [Consulta: 14 març 2021].
* ↑ Clark-Flory 2015; Herzog 2017a; Graham 2017; Tobia 2018
* ↑ Merriam-Webster n.d.; Collins n.d.
* ↑ Marchiano 2017; Steensma et al. 2013; Wallien and Cohen-Kettenis 2008
* ↑ Graham 2017
* ↑ Shute 2017; BBC 2017; Borreli 2017; Stein 2009; Veissière 2018
* ↑ Slothouber, Van European Journal of English Studies, 24, 2020, pàg. 89–99. DOI: 10.1080/13825577.2020.1730052.

## Bibliografia

* Anderson, Ryan T.. When Harry Became Sally: Responding to the Transgender Moment. Encounter Books, 2018, p. 32–46. ISBN 9781594039621. OCLC 975124456.
* Belovitch, Brian. Trans Figured: My Journey from Boy to Girl to Woman to Man, 2018-09-25. ISBN 9781978648593. OCLC 1088892758.
* Boslaugh, Sarah. «Transitioning». A: Transgender Health Issues (en anglès). ABC-CLIO, 2018. ISBN 9781440858888. OCLC 1031429228.
* «Social Media, iPhones, iPads, and Identity: Media Impact on the Coming-Out Process for LGBT Youths». A: Lesbian, Gay, Bisexual, and Transgender Americans at Risk: Problems and Solutions. 2. ABC-CLIO, 16 febrer 2018. ISBN 978-1-4408-3236-9. OCLC 1002302935.
* James, Sandy E.; Herman, Jody L.; Rankin, Susan; Keisling, Mara; Mottet, Lisa; Anafi, Ma'ayan (2016). The Report of the 2015 U.S. Transgender Survey. Washington, DC: National Center for Transgender Equality.
* «Introduction». A: Lesbian, Gay, Bisexual, and Transgender Americans at Risk: Problems and Solutions. 2. ABC-CLIO, 16 febrer 2018. ISBN 978-1-4408-3236-9. OCLC 1002302935.
* Yarbrough, Eric. «Transitions and Detransitions». A: Transgender Mental Health. Washington D.C.: American Psychiatric Pub, 8 març 2018. ISBN 978-1-61537-113-6. OCLC 1035850780.
* «Transition Regret and Detransition». A: Lesbian, Gay, Bisexual, and Transgender Americans at Risk: Problems and Solutions. 2. ABC-CLIO, 16 febrer 2018, p. 181–191. ISBN 978-1-4408-3236-9. OCLC 1002302935.